Record absolut: Peste cinci milioane de vizitatori unici 
pentru site-urile PRO TV SA

In luna februarie, cele 10 site-uri din portofoliul online al PRO TV SA au adunat, in total, 5.018.408  de vizitatori unici si 92.920.106 de afisari, cu 23%  si respectiv 15.4% mai mult decit in luna ianuarie a acestui an, potrivit SATI. 

Miza pe continutul video exclusiv si transmisiunile live s-a dovedit a fi una cistigatoare pentru toate site-urile marca “pro”, indiferent de forma in care s-au regasit in online: videochaturile, transmisiile live si toate programele de stiri inregistrate de pe stirileprotv.ro, rubrica lui Maruta, “HappyAfterHour” si stirile “Dansez pentru tine” de pe protv.ro, stirile, exclusivitatile si live-urilor sportive pe www.sport.ro, primul streaming live al unui concert al unei trupe romanesti de pe mtv.ro, interviurile cu vedetele si rezumatelor episoadelor din telenovelele romansesti de pe acasatv.ro. 
Devenit atuul principal al diviziei de online PRO TV, continutul video exclusiv a adunat, in luna februarie un numar impresionant de vizualizari: 4.903.151 de video-uri accesate pe sport.ro (fara transmisiunile live), 898.650 pentru video-urile marca protv.ro si 1.428.398 pentru cele de pe site-ul acasatv.ro (dintre care 833.972 vizualizari numai pe videouri din telenovela Regina).  
Cea mai spectaculoasa crestere a traficului, de 60,6 %, a inregistrat-o site-ul sport.ro care in februarie a atras 1.151.539 de vizitatori unici, cu doar 4,8%  mai putin decit liderul din februarie al site-urilor de sport: grupul de site-uri gsp.ro. In schimb, cele 30.351.721 de afisari realizate de sport.ro in februarie, cu 20,3% mai mult decit grupul gsp.ro il situeaza in fruntea clasamentului site-urile de sport. La fel si o comparatie intre site-ul sport.ro si site-ul gsp.ro: 1.151.593 versus 1.017.433 de vizitatori unici lunari si respectiv 30.351.721 versus 19.773.257 de afisari in februarie. Printre evenimentele lunii februarie prezentate de sport.ro s-au numarat transmisiilor live ale meciurilor din UEFA Champions League si din Cupa UEFA, meciurile lui Radoi si Oli de la AlHilal si meciurile din Europa ale echipelor romanesti de handball. O contributie de trafic importanta a avut si concursul “Tara, tara, vrem fundase”, o preselectie pentru o schema de joc sexy. 
Traficul site-ului stirileprotv.ro a sarit in luna februarie peste pragul de un million de vizitatori unici: 1.039.228 potrivit SATI, cel mai bun rezultatul din istoria site-ului. Astfel, la numai cinci luni de la lansare, site-ul stirileprotv.ro a reusit sa intre in top 5 site-uri de stiri, surclasind: evz.ro (972.221), adevarul.ro (874.705 unici) si antena3.ro (689.163). Cresterea de trafic din februarie (21.4% fata de luna ianuarie) s-a datorat, in special, lansarii videochatului zilnic stirileprotv.ro, in cadrul caruia internautii au aflat raspunsurile la intrebarile care ii macina, direct de la autoritati sau oameni politici. Cele mai vizualizate si comentate subiecte ale lunii au fost: taxa auto si cazul handbalistului Marian Cozma.
Mai mult decit atit, site-ul stirileprotv.ro a intrat in luna martie cu un nou record de trafic zilnic: 117.030 de vizitatori unici in ziua de 4 martie. Subiectul zilei l-a constituit filmul cu soferul de tir care dansa si cinta in timp ce conducea autovehiculul, stire ce a adunat in numai citeva ore de la publicare peste 1000 de comentarii.
Si site-urile radiourilor profm.ro si infopro.ro au inregistrat cresteri de trafic importante in luna februarie comparativ cu luna precedenta: 38,1% si, respectiv, 34,5%. 
Acasatv.ro a incheiat luna februarie cu 654.827 de vizitatori unici si 9.863.901 afisari, continuind trendul ascendent al traficului cu o crestere de 18,8% fata de ianuarie. Cele mai accesate sectiuni ale site-ului ramin telenovele, forumul si sectiunea de stiri despre vedete. 
Campania de Valentine’s marca mtv.ro “Trage-ti MTV”, primul streaming live al unui concert al unei trupe romanesti, anuntarea concerului de la Londra al nepoatei lui Bin Laden, dar si venirea Madonnei in Romania au adus, in luna februarie, 155.052 de vizitatori unici pe site-ul mtv.ro, cu 15,1% mai multi decit in luna ianuarie.
 Site-ul protv.ro a inregistrat o crestere a traficului de 13,3%, numarul vizitatorilor unici ajungind la 779.401, inainte de debutul unor emisiuni consacrate precum “Dansez pentru tine”.
Si in conquiztador.ro au intrat in luna februarie mai multi jucatori decit in prima luna a anului: 778.755 de unici razboinici, cu 8,8% mai multi decit in ianuarie 2009. 
